EkBass/fiwiki-20250220-pages-articles huggingface dataset:
Mika Skyttä

Mika Skyttä (s. 25. huhtikuuta 1973 Varkaus) on suomalainen uransa päättänyt jääkiekkoilija, pelipaikaltaan hyökkääjä. Hän pelasi SM-liigassa 10 kautta edustaen suurimman osan SaiPaa, yhden kauden verran HPK:ta. Hän teki parhaalla liigakaudellaan 17 maalia. Skyttä tunnettiin pahana ärsyttäjänä ja kulmavääntäjänä. ==Uratilastot== Runkosarja Pudotuspelit Kausi Joukkue Sarja O M S Pts RM O M S Pts RM 1992-93 Tappara Jr. A SM-Liiga 15 2 5 7 0 14 6 4 10 4 1993-94 Jokipojat Jr. A SM-Liiga 36 15 24 39 14 - - - - - 1993-94 Jokipojat I Divisioona 1 0 0 0 0 5 3 1 4 2 1994-95 Jokipojat II Divisioona 8 5 5 10 2 16 10 11 21 6 1995-96 Jokipojat I Divisioona 44 16 24 40 32 6 1 3 4 2 1996-97 SaiPa SM-liiga 50 3 0 3 14 - - - - - 1997-98 SaiPa SM-liiga 43 1 5 6 16 3 0 0 0 0 1998-99 SaiPa SM-liiga 52 9 8 17 18 7 0 2 2 10 1999-00 SaiPa SM- liiga 52 10 5 15 42 - - - - - 2000-01 SaiPa SM-liiga 56 17 13 30 32 - - - - - 2001-02 SaiPa SM-liiga 56 12 11 23 26 - - - - - 2002-03 SaiPa SM-liiga 48 4 10 14 12 - - - - - 2003-04 HPK SM-liiga 18 0 2 2 10 - - - - - 2003-04 Manchester Phoenix EIHL 37 9 11 20 16 6 0 2 2 10 2004-05 SaiPa SM-liiga 56 4 11 15 24 - - - - - 2005-06 SaiPa SM-liiga 51 3 6 9 28 8 0 0 0 2 2006-07 Herlev Eagles Superisligaen 32 9 16 25 36 - - - - - Luokka:Suomalaiset jääkiekkoilijat Luokka:Vuonna 1973 syntyneet Luokka:Elävät henkilöt
The Silent Whales of Lunar Sea

The Silent Whales of Lunar Sea on Brittiläisen folk metal -yhtye Skycladin viides studioalbumi. ==Kappaleet== # "Still Spinning Shrapnel" - 4:34 # "Just what Nobody Wanted" - 4:48 # "Art-Nazi" - 3:42 # "Jeopardy" - 4:20 # "Brimstone Ballet" - 4:13 # "A Stranger in the Garden" - 5:27 # "Another Fine Mess" - 6:15 # "Turncoat Rebellion" - 2:06 # "Halo of Flies" - 5:23 # "Desperanto" (A Song for Europe) - 3:29 # "The Present Imperfect" - 4:04 # "Dance of the Dandy Hound" - 2:29 *Kappale 12 sisältyy uuimpiin painoksiin. ==Kokoonpano== * Martin Walkyier - laulu * Graeme English - basso, kosketinsoitin, akustinen kitara ja taustalaulu * Steve Ramsey - kitara, kosketinsoitin, mandoliini ja taustalaulu * Dave Pugh - kitara, banjo ja taustalaulu * Keith Baxter - rummut * George Biddle - viulu, kosketinsoitin ja taustalaulu Luokka:Vuoden 1995 albumit Luokka:Skycladin albumit
Tomáš Kucharčík

Tomáš Kucharčík (s. 10. toukokuuta 1970 Vlašim, Tšekki) on tšekkiläinen jääkiekkoilija. Hän pelasi SM-liigassa 4 kautta. Hän edusti Ässiä ja HPK:ta. Kucharčík voitti SM-liigan pistepörssin kaudella 2002–2003 tehden tehot 28+27=55. Kucharčík on pelannut myös Tšekin maajoukkueessa. Kucharčíkin omalaatuisena tapana on, että hän jää jokaisen erän jälkeen istuskelemaan yksinään vaihtoaitioon. Luokka:Tšekkiläiset jääkiekkoilijat Luokka:Veli-Pekka Ketola -palkinnon voittajat Luokka:Aarne Honkavaara -palkinnon voittajat Luokka:Toronto Maple Leafsin varaamat pelaajat Luokka:Vuonna 1970 syntyneet Luokka:Elävät henkilöt
Marko Ojanen

Marko Mauno Tapani Ojanen (s. 27. maaliskuuta 1973 Helsinki) on suomalainen entinen jääkiekkoilija, pelipaikaltaan hyökkääjä. Hän on ollut HIFK:n apuvalmentaja vuodesta 2023. Ojanen pelasi 15 kautta SM-liigassa ja edusti HIFK:ta, KalPaa, JYPiä, Tapparaa ja SaiPaa. Lopetettuaan pelaajauransa vuonna 2007 Ojanen siirtyi Tapparan C-junioreiden valmentajaksi. Vuonna 2009 hän siirtyi B-junioreiden valmentajaksi, ja kaudella 2010–2011 hän aloitti Tapparan edustusjoukkueen apuvalmentajana. Ojanen on työskennellyt myös Ilveksen apuvalmentajana. ==Lähteet== Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1973 syntyneet Luokka:Elävät henkilöt
Ilkka Paananen

Ilkka Olavi Paananen (s. 29. marraskuuta 1960 Keitele) on suomalainen pianisti. Valmistuttuaan Kuopion Yhteiskoulun Musiikkilukiosta Paananen opiskeli pianonsoittoa muun muassa Eero Heinosen ja Ralf Gothónin johdolla Sibelius-Akatemiassa. Hän voitti Maj Lind -pianokilpailun vuonna 1982 ja kolme vuotta myöhemmin tanskalaisen Léonie Sonningin musiikkistipendin. Paananen on esiintynyt pianosolistina, säestäjänä ja kamarimuusikkona kotimaan lisäksi useissa Euroopan maissa, Kaukoidässä ja Yhdysvalloissa. Liedpianistina hän on tehnyt yhteistyötä monien maineikkaiden laulajien kanssa, kuten Jorma Hynninen, Jaakko Ryhänen, Matti Salminen, Jorma Silvasti, Soile Isokoski, Elīna Garanča ja Dilbèr. __NOTOC__ == Lähteet == * * ===Viitteet=== == Aiheesta muualla == * Ilkka Paananen. Ondine. Luokka:Suomalaiset pianistit Luokka:Vuonna 1960 syntyneet Luokka:Elävät henkilöt
Kansio

Kansio eli mappi on väline, johon voidaan lajitella ja tallettaa paperiarkkeja. Kansio myös suojaa papereita vahingoittumiselta. Joissakin malleissa on papereita puristava mekanismi. Tällöin paperit voidaan asettaa kansioon rei’ittämättöminä. ==Rengaskansio== Rengaskansioon paperit säilötään tekemällä niihin reiät rei’ittimellä ja sen jälkeen asettamalla kansion sisäpintaan kiinnitetyt pidikkeet reikiin. Kansainvälinen standardi ISO 838 määrittelee arkistoitavan kaksireikäisen arkin reikien mitat ja asemoinnin. Standardin mukaan reiät ovat 80 mm etäisyydellä toisistaan. ===4DR=== 4DR on ISO 838 standardista kehitetty teollisuusstandardi, joka määrittelee neljä kiinnitysreikää 80 millimetrin välein. Koska kyse on teollisuusstandardista joka ei ole edennyt minkään standardoimisjärjestön kautta viralliseksi standardiksi, yhtenäinen nimikäytäntö puuttuu. Nimitys 4DR esiintyy joidenkin valmistajien kansioiden mallinimissä. Vastaavia nimityksiä ovat 888 ja 3x8 jotka esiintyvät vaihtelevasti rei'ittimissä. Nimikkeen vaihtelusta huolimatta ne tarkoittavat samaa kiinnitysreikien asemointia. Lainaus: "Not specified in ISO 838, but also widely used, is an upwards compatible 4-hole system. Its two middle holes correspond to ISO 838, plus there are two additional holes located 80 mm above and below these to provide for more stability. This way, sheets with four punched holes can also be filed in ISO 838 2-hole binders. This system is also known under the nickname "888", presumably because the three gaps between the holes are all 8 cm wide." ===Kolmireikäinen US Letter=== US Letter nimityksenä viittaa samannimiseen yhdysvaltalaiseen standardimittaiseen arkkiin. Arkin rei'itys ja kansioiden renkaat noudattavat teollisuusstandardiksi muodostunutta kolmen kiinnitysreiän asemointia. Reikien välinen etäisyys on 4 ¼ tuumaa (108 mm) ja reiän etäisyys paperiarkin sivureunasta ½ tuumaa (13 mm). ==Riippukansio== Riippukansio koostuu tavallisesti laatikosta, jonka sisään on ripustettu kiskojen varaan säilytystaskuja. Säilytettävät paperit sijoitetaan taskuihin, joissa ne pysyvät painovoiman varassa. Tämän ansiosta suoranaisesti papereihin kohdistuvaa kiinnitysmekanismia ei tarvita. Riippukansiossa voi olla myös muovitaskuja. ==Kodin kansio== Kodin kansiossa voi olla esim. 8–12 lokerikkoa ja venyvä nauha tai lukko, jolla kansion voi sulkea. Sellaisessa voi säilyttää A4-kokoisia arkkeja tekemättä niihin reikiä. Kodin kansio vaatii säilytystilaa korkeussuunnassa yleensä hiukan enemmän kuin mappi tyylinen kansio. ==Lähteet== == Aiheesta muualla == Luokka:Toimistovälineet en:File folder fa:پوشه پرونده
Cilenton ja Vallo di Dianon kansallispuisto

Cilenton ja Vallo di Dianon kansallispuisto on kansallispuisto ja Unescon maailmanperintökohde Campaniassa, Italiassa. Se on erityisen tunnettu monista arkeologisesti merkittävistä kohteistaan, kuten Paestumin ja Elean muinaisista kaupungeista. == Maantiede == thumb|left|250px|Alburnivuoret ja Vallo di Dianon laakso Kansallispuistolle sen tunnusomaisen piirteen luovat, rannikko, vuoristo ja laaksot. Sitä reunustavat pohjoisessa ja idässä Vallo di Dianon laakso sekä etelässä ja lännessä Tyrrhenanmeri. Alueen jakaa kahtia useat jokilaaksot, joista merkittävimmän muodostaa Calore Lucano. Itäisessä ja pohjoisessa osassa ovat korkeimmat vuoret ja ne ovat muodostuneet kalkkikivestä ja dolomiitista. Korkein huippu on 1 898 metriin kohoava Cervati. Läntisessä osassa vuoret ovat hieman matalampia ja ne ovat koostumukseltaan heterogeenisiä. Kalkkikiven lisäksi vuorissa on myös kvartsia, hiekkakiveä, konglomeraatteja ja savea. Rannikkoalue ulottuu Tyrrhenanmeren rannalla Salernonlahdelta Policastronlahdelle. Rannikko on rikkonaista ja siellä on paljon kallioita, pieniä niemekkeitä, laaksoja ja rantoja. Karstimuodostelmia, joihin kuuluu yli 400 luolaa, löytyy kalkkikivivuoristojen alueelta. == Luonto == Puiston kasvisto vaihtelee paljon. Alueella on noin 3000 kasvilajia. Rannikolla on macchiakasvillisuutta ja mäntymetsiä, joissa valtalajina on alepponmänty. Kukkula-alueella rautatammivaltaisia lehtimetsiä. Korkeammalla on vanhoja pyökkimetsiä, joissa kasvaa myös hieman saksanpihtaa ja koivuja. Cilenton ja Vallo di Dianon linnusto on etenkin kiinnostava. Alueella pesii mm. maakotkia, kivikkopyitä, alppivariksia. Nisäkäslajeista alueella tavataan muun muassa villisika, näätä, mäyrä ja kettu.. Huomionarvoisia ovat myös pienet susi-, saukko- ja lepakkopopulaatiot. == Lähteet == == Aiheesta muualla == Luokka:Unescon maailmanperintökohteet Italiassa Luokka:Italian kansallispuistot Luokka:Salernon maakunta
Life on Mars

Life on Mars on BAFTA- ja Emmy-palkittu brittiläinen tieteis- ja poliisidraamasarja. Suomessa sarjaa esitti Sub 7. huhtikuuta 2008 lähtien. Life on Marsin viimeinen jakso ”Lopun alku” nähtiin Suomessa 21. heinäkuuta 2008. Life on Mars kertoo rikosylikomisario Sam Tylerista (John Simm), joka loukkaantuu vakavasti auto-onnettomuudessa vuonna 2006, mutta herääkin vuodessa 1973. Siellä hän työskentelee Manchesterin ja Salfordin poliisiaseman rikoskomisariona, rikosylikomisario Gene Huntin (Philip Glenister) alaisuudessa. Tyler kohtaa monia kulttuurillisia eroja, esimerkiksi poliisin työssä. Tyler koettaa selvittää onko hän hullu, kuollut, koomassa vai todellakin matkustanut ajassa taaksepäin. Life on Marsin loputtua Britanniassa huhtikuussa 2007 sarjasta tehtiin spin-off nimeltä Ashes to Ashes, joka alkoi BBC Onella helmikuussa 2008 ja Suomessa Subilla 15. syyskuuta 2008. Yhdysvaltalainen ABC-televisiokanava teki Life on Marsista yhdysvaltalaisen version, jota esitettiin lokakuusta 2008 lähtien. Ohjelman viimeinen jakso esitettiin 1. huhtikuuta 2009. Suomessa yhdysvaltalaisversio esitettiin Subilla 30. marraskuuta 2010 – 22. maaliskuuta 2011. Venäläisversio Kuun pimeä puoli esitettiin Yle Teemalla vuonna 2016 ja toinen kausi Yle Areenassa vuonna 2017. == Musiikki == Ohjelman soundtrack sisältää lukuisia eri 1970-luvun artistien kappaleita. Sarjan tunnuskappale on David Bowien ”Life on Mars?”. BBC käytti Bowien kappaletta ”Space Oddity” sarjan trailereissa. Useissa sarjan jaksoissa Gene Hunt käyttää nimeä ”The Gene Genie”, joka viittaa Bowien kappaleeseen ”The Jean Genie”. == Aiheesta muualla == * * Luokka:Brittiläiset rikossarjat Luokka:Brittiläiset scifi-sarjat Luokka:2000-vuosikymmenen televisiosarjat Luokka:BBC:n televisio-ohjelmat
Tycho (kraatteri)

Tycho eli Tyko on Maahan jo peruskiikarilla näkyvä 85,29 kmGazetteer of Planetary Nomenclature läpimittainen, 4,6 km syvä asteroiditörmäyksen synnyttämä kraatteri Kuussa. Kraatteri on nimetty tanskalaisen tähtitieteilijän Tyko Brahen mukaan. Varsinkin täydenkuun aikana Tycho erottuu selvästi kirkkaiden sädeviirujensa ansiosta Kuun alareunalla. Sädeviirut ovat kraatterin syntyessä viskautunutta kiviainesta. Niiden pituus on jopa 1500 km. Kraatterissa on keskushuippu ja reunavallien sisäpuoli on porrasmainen. Tychon uskotaan olevan Apollo 17 -lennolla otettujen sädeviirumateriaksi uskottujen näytteiden pohjalta vain 108 miljoonaa vuotta vanha, eli liitukaudelta. Monet muut kuun kraatterit syntyivät varhemmin, yli 3,5 miljardia vuotta sitten. Tychoa muistuttavia sädeviirukraattereita ovat Kopernikus ja Aristarkhos. Kuuluotain Surveyor 7 laskeutui lähelle Tychoa. == Lähteet == ==Aiheesta muualla== * Luokka: Kuun kraatterit
Liu Weiwei

Liu Weiwei (s. 17. elokuuta 1989) on kiinalainen pistooliampuja. Liu Weiwei saavutti MM-kilpailuista Zagrebista 2006 nuorten sarjassa joukkue- maailmanmestaruuden ja henkilökohtaisen hopean 10 m ilmapistoolissa. Henkilökohtaisessa kilpailussa Liu oli tasatuloksessa 584 Brankica Zaricin kanssa, mutta hävisi maailmanmestaruuden viimeisen sarjansa, joka oli pisteen heikompi, johdosta. ==Lähteet== *Profiili ISSF Newssissä *ISSF:n tietokanta Luokka:Kiinalaiset ampujat Luokka:Vuonna 1989 syntyneet Luokka:Elävät henkilöt
Tycho

Tycho voi viitata seuraaviin asioihin: *Tyko Brahe (tanskalainen kirjoitusmuoto Tycho Brahe), tanskalainen uuden ajan alun tähtitieteilijä *Tycho (kraatteri), Tyko Brahen mukaan nimetty Kuun kraatteri *Tycho (muusikko), yhdysvaltalaisen muusikon Scott Hansenin käyttämä taiteilijanimi.
Paavo Sarkkama

Paavo Sarkkama (29. marraskuuta 1901 – 2. syyskuuta 1987) oli suomalainen opettaja, säveltäjä ja sanoittaja. Hän toimi opettajana Oulussa vuosina 1927–1965 ja koulutyön ohessa sävelsi, sanoitti ja kirjoitti muun muassa suuren suosion saavuttaneen lastenlaulunäytelmän ”Pienet sydämet”, jossa lauloi ja näytteli toista sataa oululaisia koululaista. Näytelmä esitettiin Oulussa kymmeniä kertoja täysille saleille, ja kaksi matkaa tehtiin Helsinkiin, jossa näytelmää esitettiin Kansallisteatterissa. Näytelmä sai alkunsa pienimuotoisesta joulunäytelmästä ”Pohjolan taivas palaa”, jossa oli mukana toistakymmentä tyttöä ja kolme poikaa. Yksi Paavo Sarkkaman tunnetuimmista ja rakastetuimmista lauluista on joululaulu "Laulu joulupukille". == Aiheesta muualla == * http://www.sarkkamasaatio.fi/3 Luokka:Suomalaiset säveltäjät Luokka:Suomalaiset sanoittajat Luokka:Suomalaiset opettajat Luokka:Vuonna 1901 syntyneet Luokka:Vuonna 1987 kuolleet
Delphine Peretto

Delphine Peretto (s. 9. helmikuuta 1982 Albertville) on entinen ranskalainen ampumahiihtäjä. Peretto debytoi aikuisten arvokilpailuissa Hochfilzenin MM- kilpailuissa 2005, jossa hän sijoittui normaalimatkalla kahdenneksitoista ja oli neljänneksi sijoittuneen Ranskan viestijoukkueen ja viidenneksi sijoittuneen sekaviestijoukkueen jäsen. Hän oli urallaan voittamassa viestissä kolmea arvokisamitalia - suurimpana saavutuksena pronssi Torinon olympialaisista 2006. MM-kilpailuissa hän oli voittamassa hopeaa Anterselvasta 2007 ja pronssia Östersundissa 2008. Maailmancupissa Peretton paras sijoitus osakilpailussa oli kahdeksas sija, jonka hän saavutti normaalimatkakilpailusta Pokljukasta kaudella 2007-2008. Kokonaispisteissä hänen paras sijoituksensa on kauden 2004-2005 34:s tila. Hän ilmoitti huhtikuussa 2008 lopettavansa uransa, ainoastaan 26-vuotiaana. == Lähteet == * Luokka:Ranskalaiset ampumahiihtäjät Luokka:Ranskalaiset olympiamitalistit Luokka:Vuonna 1982 syntyneet Luokka:Elävät henkilöt
Salernon maakunta

Salernon maakunta on yksi Italian maakuntatason hallintoalueista. Se sijaitsee Campanian alueella Etelä-Italiassa, ja sen pääkaupunki on Salerno. Maakunta on pinta-alaltaan 4 954 neliökilometriä ja asukkaita siellä on noin 1,1 miljoonaa. Maakunnassa on yhteensä 158 kuntaa. Salerno on väkiluvultaan suurin kunta. Muita yli 50 000 asukkaan kaupunkeja ovat Cava de' Tirreni, Battipaglia ja Scafati. Salerno_mappa.png|Maakunnan kartta. Salerno- Panorama da castello di Arechi II.jpeg|Salerno, maakunnan hallinnollinen keskus. == Lähteet == == Aiheesta muualla == *Maakunnan kotisivut *Salernon turistisivut *
Näillä korteilla mennään

Näillä korteilla mennään on Aarne Tenkasen live-DVD, joka sisältää Ravintola Kultakaivoksessa 24. marraskuuta 2007 taltioidun keikan sekä dokumentteja ja arkistomateriaalia televisioesiintymisistä. DVD julkaistiin 23. huhtikuuta 2008. == Sisältö == Stagella: # "Edestä ja takaa" # "Rockabilly-Raija" # "Morsian joka sormelle" # "Mitä kuuluu Marja-Leena?" # "Pizzan päälle mä haluan sut" # "Makuuhuoneen masurkka" # "Mummolassa" # "Sonora-baarin Sophia Loren" # "Kaira kolossa" # "Kolmenkympin saapikkaat" # "Täältä tulee Tenkanen" # "Laura Jenna Ellinoora Aleksandra Camilla Jurvanen" # "Karhupuiston boogie woogie" # "Letkujenkka" # "Viimeinen ratikkamatka" # "Elämänmeno" # "Näillä korteilla mennään" # "Unelmia ja toimistohommia" # "Edestä ja takaa" # "Hemaisevan seksikäs pörröpää" # "Riitta" Radalla: * Aarne Tenkanen ja Tauno Tenkanen Helsingissä 2008. Extrat: * A-Bros (1997) * Kumiankka klubi (1997) * Haastattelu (1998) * Valoisia kuvia Kesto: 151 min. DVD:n esittelysivu Luokka:Vuoden 2008 konserttitallenteet Luokka:Musiikki-DVD:t Luokka:Konserttielokuvat
Ikue Ōtani

Ikue Ōtani (, s. 18. elokuuta 1965 Tokio) on japanilainen ääninäyttelijä, joka on tehnyt urallaan yli 175 ääniroolia animeen. Hänet tunnetaan parhaiten Pikachun ääniroolista useiden Pokémon-animesarjojen ja -elokuvien myötä. Ōtani työskentelee Mausu Promotionissa. Hän muun muassa dubbasi japaniksi Dot Warnerin äänen Animaanisissa. ==Aiheesta muualla== * Ikue Ohtani Seiyuu Info * Anime News Network * Behind the Voice Actors Luokka:Japanilaiset ääninäyttelijät Luokka:Videopelien ääninäyttelijät Luokka:Vuonna 1965 syntyneet Luokka:Elävät henkilöt
Keräsenkotelo

Keräsenkotelo eli Bowmanin kotelo () on munuaisen perusyksikön, nefronin, umpinainen alkuosa, johon suodattuu alkuvirtsaa keräsenkotelon ympäröimästä hiussuonikeräsestä. Keräsenkotelon seinämiä verhoaa yksinkertainen levyepiteeli, joka mahdollistaa molekyylien tehokkaan siirtymisen hiussuonikeräsestä keräsenkoteloon. Keräsenkotelosta alkuvirtsa siirtyy munuaistubuluksen proksimaaliseen kiemuratiehyeen, jossa alkuvirtsan muokkaaminen alkaa. Suodattuminen keräsenkotelossa perustuu hiussuonikeräsessä vallitsevaan paineeseen, jonka vuoksi suodattuminen on passiivista. Veden ja molekyylien siirtymistä verestä keräsenkoteloon edesauttavat hiussuonikerästen seinämien endoteelisolujen väleissä sijaitsevat aukot. Toisaalta keräsenkotelon levyepiteelisolut, verisuonen ja keräsenkotelon levyepiteelin yhdessä muodostama tyvikalvo sekä epiteelisolujen ulokkeet (podosyytit) estävät suurikokoisten verisolujen ja proteiinien pääsyn alkuvirtsaan. Lisäksi tyvikalvon proteoglykaanien ja podosyyttien pinnalla oleva negatiivinen varaus estää negatiivisesti varautuneita veren proteiineja siirtymästä alkuvirtsaan. Luokka:Munuaiset
Lords Appellant

Lords Appellant oli 1300-luvulla Englannissa toiminut, aatelisista koostunut ryhmä, joka halusi vaikuttaa kuninkaan hallintotapaan ja jatkaa sotaa Ranskaa vastaan. Jäseniä olivat ainakin Gloucesterin herttua Thomas Woodstock (kuningas Edvard III:n nuorin poika ja kuningas Richardin setä), Arundelin jaarli Richard FitzAlan, ja Warwickin jaarli Thomas De Beauchamp ja se sekoitti joukkoon Nottinghamin jaarlin Thomas De Mowbrayn ja hänen mukanaan Henry Bolingbrooken. ==Synty== Kun Englannin kuningas Rikhard II alkoi keskittää enemmän valtaa itselleen ja suosia sisäpiiriä hallituksessa, hän sai samalla vihamiehiä syrjimistään aatelisista, joihin lukeutui monia vaikutusvaltaisia miehiä, kuten Edvard III:n poika. Heistä tuli ryhmä, joka kutsui itseään nimellä Lords Appellant. Heidän tavoitteenaan oli vaikuttaa kuninkaan hallintotapaan ja saada sota Ranskaa vastaan jatkumaan Rikhardin pyrkiessä rauhaan. He pyrkivät tavoittelemaan omaansa eikä niinkään valtion etua. ==Toiminta== Vuonna 1387 Englannin parlamentti vaati ryhmän painostuksesta kuningas Rikhardia vaihtamaan epäsuosiolliset valtuutetut. Nuori kuningas ei tähän suostunut ja syttyi aseellinen selkkaus, jonka Lords Appellantin joukot voittivat. Tämän seurauksena Rikhard teljettiin Toweriin ja hänen valtuutettunsa joko teloitettiin tai ajettiin maanpakoon. Rikhard otti opikseen välikohtauksesta ja ryhtyi varovaisemmaksi aatelisten suhteen. Vuonna 1390 John Gaunt palasi Espanjasta takaisin Englantiin ja Lords Appellantin johtoon. ==Ryhmän loppu== Rikhard päätti haluavansa lopullisesti eroon Lords Appellant -ryhmästä vuonna 1397. Hän teloitutti ja ajoi maanpakoon ryhmän jäseniä, ja vaati kaikilta ehdotonta sitoutumista hänen hallintaansa. Hän näki itsensä Jumalan valitsemana prinssinä, eikä hyväksynyt arvostelua. Rikhardilla ei edelleenkään ollut jälkeläistä ja häntä huolestutti kruunun kohtalo ja erityisesti serkkunsa, Juhana Gentin poika, Henrik (Henry) Bolingbroke, josta tuli myöhemmin Henrik IV. Henrik oli osallistunut aatelisten neuvoston, isänsä Juhanan johtaman Lords Appellantin kapinaan Rikhardia vastaan vuonna 1387. Rikhard ei kuitenkaan ollut rankaissut serkkuaan, vaan jopa ylensi tämän Derbyn kreivistä Herefordin herttuaksi. Rikhardin ollessa sotaretkellä Irlannissa Bolingbroke saapui Yorkiin tukenaan Ranskan kuninkaan armeija. Hän vaati omaksi isältään jääneitä alueita, ja saikin pian haltuunsa miltei koko itäisen ja eteläisen Englannin. Hänen suunnitelmaansa ei kuulunut kuninkuuden anastaminen Rikhardilta, vain oman perintönsä palauttaminen ja Lords Appellantin aseman palauttaminen. ==Lähteet== * Goodman, Anthony: The Loyal Conspiracy: The Lords Appellant under Richard II Luokka:Englannin keskiaika
Superystävät (vuoden 1973 animaatiosarja)

Superystävät () on yhdysvaltalainen Hanna-Barberan tuottama animaatiosarja, jonka jälkeen tuotettiin useita Superystäviin perustuvia spin-off-sarjoja. Se myös perustuu DC Comicsin Oikeuden Puolustajat -ryhmään. Sarjasta tuotettiin yhteensä 16 jaksoa, jotka esitettiin Yhdysvalloissa vuosien 1973–1974 aikana. Superystävien ryhmän jäseninä toimivat Teräsmies, Batman, Robin, Ihmenainen ja Vesimies. Sarjassa vierailivat myös Salama, Muovimies ja Vihreä Nuoli. Tammikuussa 2009 IGN-sivuston laatiman sadan parhaan animaatiosarjan listan mukaan Superystävät on sijalla 50.TOP 100 Animated Series IGN Tammikuu 2009 Viitattu 30.6.2009 ==Äänirooleissa== ==Lähteet== * Voice Chasers * TV.com ===Viitteet=== Luokka:1970-luvun piirrossarjat Luokka:DC-animaatio Luokka:DC- universumiin perustuvat televisiosarjat
Slide It In

Slide It In on hard rock -yhtye Whitesnaken vuonna 1984 julkaistu seitsemäs studioalbumi. Albumilla Whitesnake oli jo hylännyt blues rock -juurensa ollen tyyliltään perinteisempää hard rockia. Albumin Yhdysvaltain-versio poikkeaa huomattavasti alkuperäisestä eurooppalaisesta julkaisusta. Sen kappaleet on miksattu uudelleen ja myös kappalejärjestystä on muutettu. ==Kappaleet== Kaikkien kappaleiden sävellys ja sanoitus: David Coverdale ja Mel Galley, ellei toisin mainita ===Euroopan-julkaisu=== # # # # # # # # # # # (bonuskappale) ===Yhdysvaltain-julkaisu=== # Slide It In # Slow an' Easy # Love Ain't No Stranger # All or Nothing # Gambler # Guilty of Love # Hungry for Love # Give Me More Time # Spit It Out # Standing in the Shadow ==Singlet== *”Love Ain't No Stranger” *”Slow An' Easy” *”Guilty of Love” *”Standing in the Shadow” *”Gambler” *”Give me more time” ==Kokoonpano== ===Euroopan-julkaisu=== * David Coverdale – laulu, lyömäsoittimet, piano * Micky Moody – kitara * Mel Galley – kitara, taustalaulu * Colin Hodgkinson – basso * Jon Lord – kosketinsoittimet * Cozy Powell – rummut ===Yhdysvaltain- julkaisu=== * David Coverdale – laulu, lyömäsoittimet, piano * John Sykes – kitara * Micky Moody – kitara * Mel Galley – kitara, taustalaulu * Neil Murray – basso * Jon Lord – kosketinsoittimet * Cozy Powell – rummut ==Arvostelut== *Allmusic () linkki == Lähteet == Luokka:Whitesnaken albumit Luokka:Vuoden 1984 albumit
Eurykleia

Eurykleia (, ) oli kreikkalaisessa mytologiassa Odysseuksen imettäjä. Odysseuksen palattua Troijan sodasta kerjäläiseksi naamioituneena 20 vuoden jälkeen takaisin Ithakaan omaan taloonsa, Eurykleia kylvetti hänet. Peseytymisen aikana Eurykleia tunnisti ensimmäisenä Odysseuksen tämän polven yläpuolella olleesta arvesta, jonka tämä oli saanut nuoruudessaan villikarju torahampaasta oltuaan metsästämässä isoisänsä Autolykoksen kanssa. Odysseus kuitenkin kielsi häntä kertomasta oikeaa henkilöllisyyttään.Homeros: Odysseia 19.349–498 (engl. käännös) Kun Odysseus surmasi vaimonsa kosijat, Eurykleia auttoi pitämällä palvelusväen poissa salista telkeämällä sen ovet. Teon jälkeen Eurykleia nimesi vielä viidestäkymmenestä palvelijasta ne kaksitoista, jotka olivat vehkeilleet kosijoiden kanssa.Homeros: Odysseia 21.376–403 (engl. käännös) Nämä palvelijat Odysseus hirtätti.Homeros: Odysseia 22.419–477 (engl. käännös) Kun Eurykleia saapui Penelopen luo kertomaan tämän puolison paluusta, Penelopen oli vaikea uskoa miestä Odysseukseksi. Varmistaakseen tämän Penelope pyysi Eurykleiaa siirtämään miehensä tekemän aviovuoteen, jolloin Odysseus vastasi tämän olevan mahdotonta, koska yksi sängyn jaloista on elävän oliivipuun runko – salaisuus, jonka vain Odysseus ja Penelope tiesivät. Tämän jälkeen Penelope uskoi edessään olleen miehen todellakin olevan Odysseuksen.Homeros: Odysseia 23.173–204 (engl. käännös) == Lähteet == Luokka:Imetys Luokka:Kreikkalaisen mytologian hahmot
Léon Houa

Léon Houa (8. marraskuuta 1867 Liège – 31. tammikuuta 1918 Bressoux) oli belgialainen maantiepyöräilijä, joka voitti kolme ensimmäistä Liège–Bastogne–Liège-kilpailua vuosina 1892–1894. Lempinimellä La Doyenne ("vanhin nainen") tunnettu kilpailu on vanhin ammattipyöräilyn viidestä monumentista. Kahtena ensimmäisenä vuonna Liège-Bastogne-Liège oli amatöörikilpailu. Houa oli 29. toukokuuta 1892 paras 32 ajajasta voittaen 250 kilometrin mittaisen kilpailun ajalla 10 tuntia 48 minuuttia 36 sekuntia. 28. toukokuuta 1893 hän kukisti 25 kanssakilpailijaansa viivyttyään reitillä 10 tuntia 40 minuuttia. Samana vuonna hän voitti lisäksi amatöörien Belgian maantieajomestaruuden. Houa voitti vuonna 1894 Liège-Bastogne-Liègen ensimmäisen ammattilaisversion, joka ajettiin 223 kilometrin reitillä, ajalla 8 tuntia 52 minuuttia 5 sekuntia. Samana vuonna hän voitti myös Belgian maantieajomestaruuden. == Lähteet == *Léon Houa cyclingarchives.com- tietokannassa Luokka:Belgialaiset maantiepyöräilijät Luokka:Vuonna 1867 syntyneet Luokka:Vuonna 1918 kuolleet
Dancheon

Dancheon (, hanja 端川市, McCune-Reischauer Tanch’ŏn-si) on kaupunki Korean demokraattisen kansantasavallan Etelä-Hamgyeongin maakunnassa. Se sijaitsee maakunnan itäosassa Japaninmeren rannikolla. Vuoden 2008 väestönlaskennan mukaan kaupungissa oli 345 875 asukasta. Dancheonista tehtiin kaupunki vuonna 1982. Se on merkittävä kaivos- ja teollisuuskaupunki, jossa louhitaan sinkkiä, lyijyä, magnesiittia ja apatiittia. Siellä on myös kaivostoiminnan tarpeisiin kehittynyttä koneteollisuutta, energiantuotantoa, elintarvike- ja tekstiiliteollisuutta sekä kalastustoimintaa. Teollisuustuotanto taantui 1990-luvulla. Kaupungin satama kunnostettiin 2010-luvun vaihteessa. == Lähteet == Luokka:Pohjois-Korean kaupungit
Tuna (Suomi)

Tuna on Snappertunassa Raaseporin linnan lähistöllä vanhan rantaviivan tuntumassa sijainnut keskiaikainen kauppapaikka.Museovirasto. Raasepori. Luettu 27.4.2008. Karjaan seudulla elävän perimätiedon lisäksi Tunan olemassaolosta kertoo muun muassa Karjaan kirkossa säilytetty hautakivi vuodelta 1414. Kyseinen hautakivi on kuulunut "porvari" Tuomaksen vaimolle Katariinalle Drake Knut, Raasepori, sivu 25 , mikä viittaa kaupunkimaisia piirteitä omanneeseen asutukseen. Myös joissakin 1500-luvun lähteissä tavataan maininta muinaisesta Raaseporin kauppapaikasta.Vuorela, Juha. Tunan kaupunki?. Luettu 27.4.2008. Kaupunkioikeuksia tämä kauppapaikka ei kuitenkaan koskaan saanut. Museovirasto on suorittanut paikalla kaivauksia pyrkimyksenä tuoda päivänvaloon todisteita tästä muinaisesta kauppapaikasta.MTV3: Tunan kaupunkia ryhdytään kaivamaan esiin. Luettu 27.4.2008. == Lähteet == * === Viitteet === Luokka:Raaseporin historia Luokka:Suomen keskiaika Luokka:Suomen muinaisjäännökset Luokka:Snappertuna
Liège–Bastogne–Liège 2007

Liège–Bastogne–Liège 2007 oli järjestyksessään 93. maantiepyöräilyn Liège–Bastogne–Liège-kilpailu. Se järjestettiin 262 kilometrin reitillä Liège–Ans 29. huhtikuuta 2007. Danilo Di Luca voitti UCI ProTour -sarjaan kuuluneen kilpailun ennen Alejandro Valverdea ja Fränk Schleckiä. Kilpailu alkoi aurinkoisessa ja lämpimässä säässä. Seitsemän kilometrin ajon jälkeen Vasil Kiryjenka käynnisti irtioton, johon sai seurakseen Jan Kuyckxin, Rémy Di Gregorion ja Unai Etxebarrian. Nelikko oli parhaimmillaan – 77 kilometrin kohdalla – 18 minuuttia 30 sekuntia pääjoukon edellä. Kuyckx ja Kiryjenka putosivat sittemmin ryhmästä. Carlos Barredo käynnisti pääjoukosta irtioton saaden Côte de Sprimont'n nousussa mukaansa Vincenzo Nibalin, Stefan Schumacherin, Cédric Vasseurin ja Karsten Kroonin. Viisi takaa-ajajaa tavoittivat Di Gregorion ja Etxebarrian 230 kilometrin kohdalla. Toiseksi viimeisessä nousussa, Côte de Sart-Tilmanissa, Schumacher ja Vasseur pääsivät karkuun ja muutamaa kilometriä myöhemmin Schumacher oli yksin kärjessä. Pääjoukko saavutti hänet kuitenkin ennen viimeistä nousua, Côte de Saint Nicolas'ta, jossa Paolo Bettini yritti tuloksetta karkumatkaa. Fränk Schleck, joka oli murtanut kylkiluunsa edellissunnuntain Amstel Gold Racessa, onnistui irtautumaan kärkiryhmästä ensimmäisenä. Hän sai pian seurakseen Danilo Di Lucan ja vajaa kolme kilometriä ennen maalia kaksikko oli kymmenen sekuntia takaa-ajajien edellä. Viimeisellä kilometrillä Di Luca onnistui pudottamaan Schleckin kyydistään. Alejandro Valverde nousi lopulta Schleckin ohi saapuen maaliin 30 metriä Di Lucalle hävinneenä. == Lopputulokset 29. huhtikuuta 2007, Liège–Ans, 262 km == === Kokonaiskilpailu === Ajaja Maa Joukkue Aika UCI ProTour -pisteet 1 Danilo Di Luca Liquigas 6.37.24 50 2 Alejandro Valverde Caisse d'Epargne +0.03 40 3 Fränk Schleck Team CSC s.a. 35 4 Paolo Bettini Quick Step-Innergetic + 0.06 30 5 Davide Rebellin Gerolsteiner s.a. 25 6 Michael Boogerd Rabobank + 0.07 20 7 Damiano Cunego Lampre-Fondital + 0.09 15 8 Matthias Kessler Astana Team s.a. 10 9 Juan José Cobo Saunier Duval-Prodir s.a. 5 10 Kim Kirchen T-Mobile Team s.a. 2 === Mäkikilpailu === Kilpailussa oli 12 luokiteltua nousua, joista jokaisesta jaettiin kolmelle ensimmäiselle pisteitä mäkikilpailuun. Mäenhuipulle ensimmäisenä saapunut pyöräilijä sai neljä pistettä, toinen kaksi ja kolmas yhden pisteen. Ajajan täytyi ajaa kilpailu maaliin tullakseen huomioiduksi mäkikilpailun kokonaispisteissä. Tasapisteissä paremmuuden ratkaisi kokonaiskilpailun sijoitus. Ajaja Maa Joukkue Pisteet 1 Rémy Di Gregorio Française des Jeux 24 pistettä 2 Vasil Kiryjenka Tinkoff Credit Systems 20 pistettä 3 Unai Etxebarria Euskaltel-Euskadi 14 pistettä == Lähteet == *Virallinen sivusto Luokka:Liège–Bastogne–Liège Luokka:Pyöräilykausi 2007
Liège–Bastogne–Liège 2008

thumb|right|200 px|Fothen, Rolland, Brutt, KoppLiège–Bastogne–Liège 2008 oli järjestyksessään 94. maantiepyöräilyn Liège–Bastogne–Liège-kilpailu. Se järjestettiin 27. huhtikuuta 2008 Belgian Valloniassa 261 kilometrin reitillä Liègestä Bastognen kautta Ans'iin. Alejandro Valverde voitti kilpailun toisen kerran urallaan kukistettuaan loppukirissä Davide Rebellinin ja Fränk Schleckin. Kilpailu alkoi kirkkaassa auringonpaisteessa. Vajaan 30 kilometrin ajon jälkeen pääjoukosta irtosi viiden ajajan ryhmä: Markus Fothen, Tom Stubbe, Pierre Rolland, Pavel Brutt ja David Kopp. He kasvattivat eron pääjoukkoon parhaimmillaan, Côte de Ny'n nousussa, 11 minuuttiin 30 sekuntiin. Stubbe putosi ryhmästä 140 kilometrin kohdalla ja Kopp noin 185 kilometrin ajon jälkeen. Kjell Carlström ja Philippe Gilbert yrittivät irtiottoa pääjoukosta ja Carlströmin pudottua Gilbert jatkoi yksin, kunnes tuli tavoitetuksi Côte de la Redouten nousussa. Kun karkulaisryhmää oltiin tavoittamassa Rolland lähti yksinäiseen irtiottoon. Pääjoukosta irronneet Andy Schleck ja Stefan Schumacher kuitenkin ohittivat hänet Côte de Sprimontin nousussa. Schumacher putosi Schleckin kyydistä reitin uudessa nousussa, Côte de la Roche aux Fauconsissa ja hetken kuluttua kärjessä oli viiden ajajan ryhmä: Schleckin veljekset Andy ja Fränk, Alejandro Valverde, Joaquim Rodríguez ja Davide Rebellin. Suurimmista ennakkosuosikeista Cadel Evans ja Damiano Cunego eivät onnistuneet pääsemään ryhmään mukaan. Rodriguezin pudottua kärkiryhmästä Andy Schleck teki irtiottoyrityksen kymmenen kilometriä ennen maalia. Takaa-ajava kolmikko saavutti – ja pudotti – hänet viimeisessä nousussa, Côte de Saint Nicolas'ssa viisi kilometriä ennen maalia. Kärkikolmikko ei yrittänyt ratkaisuja vasta kuin 200 metriä ennen maalia, jolloin hyvänä kirimiehenä tunnettu Valverde teki ratkaisevan iskun voittaen kilpailun ennen Rebelliniä ja Schleckin veljeksiä. == Tulokset == === 27. huhtikuuta 2008, Liège-Ans, 261 km === Ajaja Maa Joukkue Aika 1 Alejandro Valverde Caisse d'Epargne 6.44.04 2 Davide Rebellin Gerolsteiner s.a. 3 Fränk Schleck Team CSC s.a. 4 Andy Schleck Team CSC + 0.30 5 Christian Pfannberger Barloworld + 0.40 6 Thomas Dekker Rabobank + 0.40 7 Cadel Evans Silence-Lotto + 0.40 8 Joaquim Rodríguez Caisse d'Epargne + 0.48 9 Paolo Bettini Quick·Step - Innergetic + 1.03 10 Vincenzo Nibali Liquigas + 1.03 === Nousut === * Km 57,5 - Côte de Ny - 1,8 km jyrkkyys 5,7 % * Km 82,0 - Côte de la Roche-en- Ardenne - 2,8 km jyrkkyys 4,9 % * Km 128,0 - Côte de Saint Roch - 0,8 km jyrkkyys 12 % * Km 172,0 - Côte de Wanne - 2,7 km jyrkkyys 7 % * Km 178,5 - Côte de Stockeu - 1,1 km jyrkkyys 10,5 % * Km 184,0 - Côte de la Haute-Levée - 3,4 km jyrkkyys 6 % * Km 196,5 - Côte du Rosier - 4,0 km jyrkkyys 5,9 % * Km 209,0 - Côte de la Vecquée - 3,1 km jyrkkyys 5,9 % * Km 226,5 - Côte de la Redoute - 2,1 km jyrkkyys 8,4 % * Km 232,0 - Côte de Sprimont - 1,4 km jyrkkyys 4,7 % * Km 241,5 - Côte de la Roche aux Faucons - 1,5 km jyrkkyys 9,9 % * Km 255,5 - Côte de Saint-Nicolas - 1,0 km jyrkkyys 11,1 % == Lähteet == *Virallinen sivusto Luokka:Liège–Bastogne–Liège Luokka:Pyöräilykausi 2008
Hannu-Pekka Parviainen

Hannu-Pekka ”HP” Parviainen (s. 18. elokuuta 1981 Seinäjoki) on Duudsonit- esiintyjäryhmän jäsen. ==Elämä ja ura== Parviainen on mukana Duudsonit- ryhmässä, jonka ensimmäinen televisio-ohjelma alkoi vuonna 2001. Parviainen oli Duudsoneista ensimmäinen, jolle kaikki Suomen vakuutusyhtiöt kieltäytyivät antamasta minkäänlaista henki- tai tapaturmavakuutusta.The Dudesons – HP, The Dudesons, viitattu 31.3.2009 Hän esiintyi muiden Duudsonien kanssa maailmanlaajuisen levityksen saaneessa Jackass 3D -elokuvassa.http://www.mtv3.fi/viihde/uutiset/televisio.shtml/1203370/duudsonit- mukana-hollywoodin-miljoonaleffassa Parviainen on toiminut myös muun muassa Posse-ohjelman juontajana. Televisiouransa ohella Parviainen on valmistunut opettajaksi, jona hän toimi Seinäjoella Hyllykallion ala-asteella vuoteen 2014 asti.https://www.radionova.fi/uutiset/ajankohtaista/a-101465 == Filmografia == === TV-sarjat === * Maailmankiertue (2001–2003) * Viva La Bam (2003–2005) * Duudsonit (2006–2015) * Duudsonit Amerikassa (2010) * Duudsonit tuli taloon (2012–) * Posse (2014–) * Suhdesoppa (2019) * Talent Suomi (2020–) * Duudsonit: Päällikkö (2020–) === Elokuvat === * Duudsonit-elokuva (2006) * Bam Margera Presents: Where the ♯$&% Is Santa? (2008) * Minghags (2009) * Up – kohti korkeuksia (ääni, 2009) * Jackass 3D (2010) ==Lähteet== == Aiheesta muualla == * Parviaisen tiedot Extreme Duudsoneiden virallisilla sivuilla * * Luokka:Suomalaiset näyttelijät Luokka:Vuonna 1981 syntyneet Luokka:Elävät henkilöt Luokka:Duudsonit Luokka:Seulonnan keskeiset artikkelit
M/S Star Princess

M/S Star Princess on Princess Cruisesin omistama loistoristeilijä. Star Princess on M/S Grand Princessin ja M/S Golden Princessin sisaralus. Laiva on rekisteröity Bermudalle. Star Princess on rakennettu Fincantierin telakalla, Monfalconessa, Italiassa vuonna 2001. Laiva on tällä hetkellä palveluksessa. == Varustelu == *18 kantta *Skywalkers Nightclub (yökerho) *Juoksurata *Golfsimulaattori *Kuntosali *Calypso bar *Viisi uima-allasaluetta *Vista lounge *2-kerroksinen teatteri *Kasino *Portofino-ruokasali *Amalti-ruokasali *Capri-ruokasali *Panoramahissit == Lähteet == *Star Princess Princess Cruisesin sivuilla * Fakta om Fartyg == Aiheesta muualla == Star Princess Luokka:Fincantieri
Carnival Elation

Carnival Elation on Carnival Cruise Linesin omistama Fantasy-luokan loistoristeilijä. Elation on rekisteröity Panamaan. == Julkiset tilat == ===Yökerhot ja lounget=== *The Patio *Cole Porter Lounge *Gatsby's Great Bar *Jekyll & Hyde Disco *Musical Café *Romeo & Juliet Lounge *Drama Bar *Duke's Bar *The Mikado Lounge *Plaza Bar ===Ravintolat=== *Tiffany's Bar & Grill *Inspiration Dining Room *Imagination Dining Room ===Muut=== *Kauneussalonki *Aerobichuone *Carnival & Gym-kylpylä *Hierontahuone *Juoksurata *Casablanca- Kasino *Elation-tie *Virtuaalimaailma *Jalokivikauppa *Kokoushuone *Mark Twain-Kirjasto *Galleria Kauppa-alue *Info-tiski *Kuvagalleria *Atrium-aukio *Terveyskeskus == Lähteet == == Aiheesta muualla == * Elation Carnival Cruise Linesin sivuilla * VesselTracker.com - Carnival Elationin sijainti Luokka:Carnival Cruise Linesin alukset
Martin Koukal

Martin Koukal (s. 25. syyskuuta 1978 Nové Město na Moravě) on tšekkiläinen uransa lopettanut maastohiihtäjä, maailmanmestari. Koukalin uran suurin saavutus on 50 kilometrin vapaan hiihtotavan maailmanmestaruus Val di Fiemmestä 2003. Hän oli noin 15 sekuntia hopeamitalisti Anders Södergreniä nopeampi ja lähes 45 sekuntia pronssille yltänyttä Jörgen Brinkiä nopeampi. Samoissa kisoissa hän sijoittui sprintissä viidenneksi, takaa-ajossa kuudenneksi ja oli seitsemänneksi sijoittuneen viestijoukkueen jäsen. Seuraavissa MM-kilpailuissa Oberstdorfissa hän sai sprinttiviestin pronssia yhdessä Dušan Kožíšekin kanssa. Liberecin MM-kilpailuissa 2009 hän oli 50 kilometrillä seitsemäs ja yhdistelmäkilpailussa yhdeksäs. Koukal kilpaili olympialaisissa ensimmäisen kerran Naganossa 1998. Hän sijoittui Salt Lake Cityssä 2002 kymmenenneksi sprintissä ja seitsemänneksi viestissä. Torinossa 2006 hän oli 50 kilometrillä seitsemäs. Vancouverissa 2010 hän hiihti ankkuriosuuden pronssia saaneessa Tšekin viestijoukkueessa ja oli kuudes parisprintissä. Maailmancupissa Koukal debytoi kaudella 1997–1998. Hän ei ole voittanut yhtään henkilökohtaista osakilpailua, mutta on sijoittunut kahdesti sprinttikilpailuissa palkintokorokkeelle. Viestikilpailuissa hän on kuitenkin voittanut yhden osakilpailun; tämä tapahtui Davosissa 9. joulukuuta 2007. Hänen pikkuveljensä Petr (s. 1982) on jääkiekkoilija. == Lähteet == * === Viitteet === Luokka:Tšekkiläiset maastohiihtäjät Luokka:Tšekkiläiset olympiamitalistit Luokka:Vuonna 1978 syntyneet Luokka:Elävät henkilöt
Heksoli

Heksoli on koboltin yhdiste, jonka ensimmäisen kerran valmisti Nobelin kemianpalkinnon saanut Alfred Werner vuonna 1914. Heksoli oli ensimmäinen hiiltä sisältämätön optisesti aktiivinen yhdiste. Suolan kaava on [Co((OH)2Co(NH3)4)3](SO4)3 ja yksi sen lähtöaineista oli koboltti(II)sulfaatti. Yhdiste valmistettiin käsittelemällä heksolikloridia hopea-d(+)-bromokamferisulfonaatin etaanihappoliuoksella. d-heksolisuola saostui ja heksoli voitiin kerätä. Werner julkaisi tiedon myös niin sanotusta toisesta heksolista, jonka rakenteen hän virheellisesti ajatteli olevan lineaarinen. Toista heksolia syntyy pieniä määriä Fremyn suolan valmistuksessa. Vuonna 2004 toista heksolia tutkittiin uudelleen ja sen havaittiin olevan kuusikeskuksinen yhdiste. == Aiheesta muualla == * Heksoli Länsi-Intian yliopiston sivuilla Luokka:Epäorgaaniset yhdisteet Luokka:Kobolttiyhdisteet
Bulcsú Székely

Bulcsú Székely (s. 2. kesäkuuta 1976 Budapest) on unkarilainen vesipalloilija. Hän kuului maajoukkueeseen, joka voitti kultaa vuoden 2000 kesäolympialaisissa Sydneyssä. Hänen seuransa on Ferencváros. Aikaisemmin hän edusti Vasas SC:tä. ==Lähteet== Luokka:Unkarilaiset vesipalloilijat Luokka:Unkarilaiset olympiavoittajat Luokka:Vuonna 1976 syntyneet Luokka:Elävät henkilöt
Milan Šperl

Milan Šperl (s. 26. helmikuuta 1980 Karlovy Vary, Tšekkoslovakia) on tšekkiläinen uransa lopettanut maastohiihtäjä, parisprintin MM-mitalisti. Šperl osallistui ensimmäiseen maailmancup-kilpailuunsa tammikuussa 2000. Aikuisten arvokisoissa hän debytoi Salt Lake Cityn olympialaisissa 2002. Šperl sijoittui kuudenneksi vuoden 2005 Oberstdorfin MM-kilpailujen 50 kilometrin perinteisen hiihtotavan yhteislähtökilpailussa. Hän hävisi kultaa voittaneelle Frode Estilille 8,5 sekuntia. Sapporon MM-kilpailuissa 2007 Šperl saavutti parisprintin pronssia Dušan Kožíšekin kanssa. Ero kilpailun voittaneeseen Italiaan oli 0,7 sekuntia. Olympialaisissa hänen paras sijoituksensa on 27. Torinon 2006 50 kilometrin kilpailusta. Šperl on ollut maailmancupin henkilökohtaisissa kilpailuissa parhaimmillaan seitsemäs 15 kilometrin vapaan hiihtotavan kilpailussa Canmoressa tammikuussa 2008. Aiemmin samalla kaudella hän hiihti kolmannen osuuden Tšekin viestijoukkueessa, joka voitti maailmancup-kilpailun Davosissa. == Lähteet == * Luokka:Tšekkiläiset maastohiihtäjät
Yu Shumei

Yu Shumei (; s. 20. lokakuuta 1977 Liaoning) on kiinalainen entinen ampumahiihtäjä, MM-mitalisti. Yu osallistui ensimmäisen kerran maailmancupiin kaudella 1995–1996 ja kilpaili ensimmäisen kerran arvokisoissa Brezno-Osbrlien MM-kilpailuihin 1997. Hän sijoittui seuraavan kauden Naganon olympialaisissa yhdeksänneksi normaalimatkalla, viidenneksi sprintissä ja hiihti ensimmäisen osuuden Kiinan seitsemänneksi sijoittuneessa viestijoukkueessa. Yu saavutti Oslon MM-kilpailuista 2000 hopeaa normaalimatkalta. Yu hävisi kilpailun voittajalle Corinne Niogretille 53,3 sekuntia - molemmat selviytyivät ammunnasta ilman sakkominuutteja. Pronssimitalisti, Magdalena Forsberg ampui yhden sakon kummaltakin pystypaikalta häviten voittajalle 1,16,9 - Yulle 23,6 sekuntia. Samoissa kisoissa Yu oli lisäksi kymmenes takaa-ajossa ja viidestoista yhteislähdössä. Maailmancupissa Yu on yhden MM-mitalin lisäksi sijoittunut neljä kertaa palkintokorokkeelle voittaen yhden kilpailun; tämä tapahtui Holmenkollenin yhteislähtökilpailussa kaudella 2000–2001. Hän sijoittui saman kauden kokonaispisteissä kuudenneksitoista. Hän päätti uransa Salt Lake Cityn olympialaisiin 2002. == Lähteet == * Luokka:Kiinalaiset ampumahiihtäjät Luokka:Vuonna 1977 syntyneet Luokka:Elävät henkilöt
Armando Manzanero

Armando Manzanero Canché (7. joulukuuta 1935 Mérida, Meksiko – 28. joulukuuta 2020https://www.tvazteca.com/aztecanoticias/notas/murio-armando-manzanero-a- los-85-anos-de-edad-especiales) oli meksikolainen muusikko ja säveltäjä. Häntä pidetään Meksikon sodan jälkeisen ajan merkittävimpänä romanttisen musiikin säveltäjänä. Manzanero sävelsi monia tunnettuja boleroita, ja hänen kappaleitaan on käännetty useille kielille ja niitä ovat esittäneet muun muassa Tony Bennett, Frank Sinatra ja Elvis Presley. ==Elämäkerta== Manzanero aloitti musiikin opinnot 8-vuotiaana paikallisessa taidekoulussa. Hän jatkoi opiskelua Méxicossa. 15-vuotiaana, vuonna 1950, hän sävelsi ensimmäisen melodiansa Nunca en el mundo (ei koskaan maailmassa). Kappaleesta on sittemmin tehty 21 eri versiota. Vuonna 1951 Manzanero aloitti uransa pianistina. Vuonna 1957 hänet palkattiin CBS Internationalin Meksikon osaston musiikilliseksi johtajaksi ja levy-yhtiö EMI:n promoottoriksi. Vuonna 1959 RCA Victorin johtaja kehotti Manzaneroa levyttämään ensimmäisen rakkauslauluja sisältäneen albuminsa. Albumi sai nimen Mi primera grabación, ensimmäinen levyni. Vuonna 1970 Sid Wayne, joka toimi Elvis Presleyn säveltäjänä, käänsi Manzaneron ”Somos novios” -kappaleen englanniksi. Kappaleen esitti Perry Como ja se oli ehdolla Grammy-palkinnon voittajaksi. Menestyksen kuitenkin tärveli yhdysvaltalaisen tuomioistuimen päätös plagiarismista. Manzanero joutui palauttamaan kaikki kappaleen englanninkielisen version esittämisestä saamansa tulot. Päätös oli merkittävä isku Manzanerolle, joka oli säveltänyt alkuperäisen kappaleen kaksi vuosikymmentä aiemmin, ja joka itse joutui plagiarismin kohteeksi. Nykyään Manzaneroa pidetään laulun säveltäjänä, ja tuomioistuimen päätöstä vääränä. Vuodesta 1982 Manzanero toimi Meksikon kirjailijoiden ja säveltäjien yhdistyksen varapuheenjohtajana ja toimi aktiivisesti tekijänoikeuksien puolestapuhujana. Manzaneron kappaleita ovat esittäneet muun muassa Christina Aguilera, Tony Bennett, Andrea Bocelli, Il Divo, Elvis Presley, Raphael ja Frank Sinatra. Hän sävelsi uransa aikana yli 400 kappaletta, joista 50 on saavuttanut kansainvälistä suosiota. Hän osallistui lukuisiin televisio- ja radio-ohjelmiin, sävelsi yli 30 albumia ja teki myös runsaasti elokuvamusiikkia. ==Lähteet== Luokka:Meksikolaiset säveltäjät Luokka:Vuonna 1935 syntyneet Luokka:Vuonna 2020 kuolleet
Palin

Palin tarkoittaa seuraavia: ;Suomessa * Christian Palin (s. 1978), metallimuusikko. * Eduard Hjalmar Palin (1891–1969), diplomaatti * Hjalmar Georg Palin (1848–1907), kenraalimajuri, senaattori, salaneuvos * Leo Palin (s. 1956), tennispelaaja * Pekka Palin, liike-elämän vaikuttaja, CSC:n kehityspäällikkö * Saija Palin (s. 1978), malli, juontaja ja näyttelijä, Miss Scandinavia 2000 * Tomi Palin (s. 1990), salibandyn pelaaja * Tutta Palin (s. 1963), taidehistorian professori ;Muualla * Palin, ruotsalainen aatelisuku numero 2237 * Brett Palin (s. 1984), kanadalainen jääkiekkoilija * Michael Palin (s. 1943), brittiläinen koomikko * Sarah Palin (s. 1964), yhdysvaltalainen republikaanipoliitikko ja Alaskan kuvernööri 2006–2009.
DC Shoes

DC Shoes on yhdysvaltalainen kenkä-/vaatemerkkiyhtiö, jonka perusti vuonna 1994 Ken Block ja Damon Way. DC on erikoistunut rullalautailukenkiin kuten myös lumilautailukenkiin, -paitoihin, -housuihin ja -takkeihin. DC valmistaa myös suoralippaisia, säätövalinnattomia New Era -lippalakkeja, jotka ovat nousseet valtavaan suosioon varsinkin nuorten keskuudessa. == Aiheesta muualla == * Kotisivut Luokka:Vaateliikkeet Luokka:Yhdysvaltalaiset yritykset
Halia

Halia (, ”suolainen”) oli kreikkalaisessa mytologiassa merinymfi, haliadi, telkhiinien sisar ja Pontoksen ja Thalassan tytär. Halia synnytti Poseidonille kuusi poikaa ja yhden tyttären, Rhoden, jonka mukaan Rhodoksen saari sai nimensä. Kun Afrodite kulki pitkin meriä syntymänsä jälkeen, hän halusi pysähtyä Rhodoksella, mutta Halian pojat estivät tämän aikeen. Tästä raivostuneena jumalatar löi poikia hulluudella, jolloin nämä makasivat äitinsä väkisin. Poseidonin kuultua tästä hän hautasi poikansa maan alle. Halia puolestaan heittäytyi mereen, ja paikalliset asukkaat antoivat hänelle nimen Leukothea kunnioittaakseen häntä kuolemattomana merenjumalattarena.Diodoros Sisilialainen: Historian kirjasto v.55.4–7 (engl. käännös) == Muut samannimiset hahmot == Halia oli myös yksi Nereuksen viidestäkymmenestä tyttärestä, nereidistä.Apollodoros: Bibliotheke ('Kirjasto') 1.2.7 (engl. käännös)Hesiodos: Theogonia ('Jumalten synty') 240–264 (engl. käännös). == Lähteet == Luokka:Haliadit Luokka:Nereidit
Mike Rockenfeller

Mike Rockenfeller (s. 31. lokakuuta 1983 Neuwied, Rheinland-Pfalz, Saksa) on saksalainen autourheilija. Rockenfellerin suurimpiin saavutuksiinsa kuuluu muun muassa FIA GT Championship -sarjan GT2-luokan mestaruus kaudelta 2005. Le Mansin 24 tunnin ajosta Rockenfellerilla on kokonaisvoitto vuodelta 2010 sekä GT2-luokan voitto vuodelta 2005. Samassa luokassa hänellä on voitto myös vuoden 2005 Span 24 tunnin ajosta. Vuonna 2006 hän oli mukana voittamassa Nürburgringin 24 tunnin ajoa. Nykyään Rockenfeller ajaa Audia DTM-sarjassa. Vuonna 2013 Rockenfeller onnistui voittamaan DTM-sarjan mestaruuden. == Lähteet == == Aiheesta muualla == *Mike Rockenfellerin viralliset kotisivut Luokka:Saksalaiset autourheilijat Luokka:Le Mansin 24 tunnin ajon voittajat Luokka:DTM-kuljettajat Luokka:Porsche Supercup -kuljettajat Luokka:American Le Mans Series -kuljettajat Luokka:Vuonna 1983 syntyneet Luokka:Elävät henkilöt
Teijirō Tanikawa

Teijirō Tanikawa (, s. 20. joulukuuta 1932) on japanilainen kilpauransa päättänyt uimari ja olympiamitalisti. Hän voitti hopeaa 4×200 metrin vapaauintiviestistä Helsingin olympialaisissa vuonna 1952. Tanikawan lisäksi joukkueessa uivat Toru Goto, Hiroshi Suzuki ja Yoshihiro Hamaguchi. ==Lähteet== Luokka:Japanilaiset olympiamitalistit Luokka:Japanilaiset uimarit Luokka:Vuonna 1932 syntyneet Luokka:Mahdollisesti elävät henkilöt
Éva Novák

Éva Novák-Gerard (8. tammikuuta 1930 – 30. kesäkuuta 2005) oli unkarilainen uimari ja olympiavoittaja. Hän voitti yhteensä neljä olympiamitalia, joista yksi oli kultaa, kaksi hopeaa ja yksi pronssia. Novák saavutti Lontoon olympialaisissa 1948 pronssia 200 metrin rintauinnista ajalla 3.00,2. Seuraavissa olympialaisissa, vuonna 1952 Helsingissä hän voitti kultamitalin 4 × 100 m vapaauintiviestissä sekä saavutti hopeaa 200 metrin rintauinnissa ja 400 metrin vapaauinnissa. Hänen siskonsa Ilona oli myös mukana kultaa voittaneessa vapaauintiviestijoukkueessa. == Lähteet == Luokka:Unkarilaiset uimarit Luokka:Unkarilaiset olympiavoittajat Luokka:Vuonna 1930 syntyneet Luokka:Vuonna 2005 kuolleet
Shelley Mann

Shelley Isabel Mann (15. lokakuuta 1937 New York – 24. maaliskuuta 2005 Alexandria, Virginia) oli yhdysvaltalainen uimari ja olympiavoittaja. Hän voitti kaksi olympiamitalia, kummatkin Melbournesta 1956. Mann voitti siellä kultaa 100 metrin perhosuinnista ja hopeaa 4 × 100 metrin vapaauintiviestistä. Mann nousi vaikeuksien kautta voittoon, sillä hän sairastui polioon kuusivuotiaana. Hän aloitti uimisen, jotta hän tervehtyisi sairaudestaan. == Lähteet == Luokka:Yhdysvaltalaiset olympiavoittajat Luokka:Yhdysvaltalaiset uimarit Luokka:Vuonna 1937 syntyneet Luokka:Vuonna 2005 kuolleet